Lolland-Falsters Stifts-Tidende, 1847-10-27
Jndenlandske Efterretninger. J Hamb. Correspd. læses følgende paafaldende Artikel fra Kiel af 18de Octbr.: "Som bekjendt blev ved dette Aars Sangfest i Lübeck Staden Kiel valgt til den nordtydske Sangfests næste Forsamlingsted ad Aare Vi glædede os allerede til dette Valg, hvorved der tilbød sig en Leilighed for os til at gjengjælde saamegen nydt Gjæstfrihed. Kort efter den lübecker Fests Afholdelse blev der da her nedsat en Comitee, bestaaende af Mænd af alle Stænder, for ufortøvet at træffe de fornødne Forberedelser til Festen. Da det nu hertil fremfor Alt kom an paa at skaffe et passende Locale, saa henvendte Comiteen, der i sin Midte tæller de meest anseete Mænd i Staden, sig med Bøn til Landsherren om, at den i Slotshaven endnu staaende Festhalle, som iaar er bleven brugt ved Land- og Forstmændenes Forsamling og ifjor i en noget forandret Skikkelse ved Naturforskernes Møde, maatte blive staaende til næste Aar, for ogsaa at kunne benyttes ved Sangfesten. Hertugen af Glücksborg, der beboer Slottet, hvortil Haven hører, og hans Gemalinde, afd. Frederikden Sjettes Datter, erklærede med megen Velvillie, at de aldeles Jntet havde imod, at Hallen blev staaende i Slotshaven. Man havde altsaa saamegen meere Grund til at haabe, at der heller ikke andenstedsfra i denne Henseende vilde blive lagt nogen Hindring iveien; men nu er der til Comiteen indløben den Besked: at ei alene Festhallen ikke meere maa benyttes, men at overhovedet Sangfestens Afholdelse i Kiel ikke kan tilstedes. Denne Besked er kommen høist uventet, da man overhovedet slet ikke troede at behove nogen Tilladelse til en saadan uskyldig (?) Fest. Hvad Festcomiteen nu vil beslutte sig til, er ikke godt at vide; men der er vel ikke Andet for, end at opgive Festens Afholdelse her i Kiel. Jfølge Bestemmelserne for den nordtydske Sangforening er Kiel nu pligtig at stille en anden By, hvor Festen kan afholdes for næste Aar. En saadan, som vil indløse det af Kiel givne Ord, bliver forhaabentlig vel at finde, eftersom Kiel nu engang ikke er istand til at betvinge Omstændighedernes Magt. Kieler Correspondenz-Blatt, der ogsaa meddeler denne Efterretning, tilføier: at Hs. Maj. Kongen fremdeles havde resolveret, at den i kieler Slotshave opførte Festhalle, overeensstemmende med den tidligere trufne Bestemmelse, ufortøvet skal nedbrydes. Fra Als skrives af 6te October i "Dannevirke: Det gaaer rask herovre med at faae de dansksindede Skolelærere paa Døren. Den dygtige Skolelærer Bertelsen i Lysabbel blev meddeelt sin Afsked som Lærer i det hertugelige District, uden nogen tænkelig Grund. Den samme Skjæbne ventede Elementarlærer Jørgensen Horup; men for at undgaae denne, søgte han heller selv sin Afsked, hvilken naturligviis ogsaa strax naadigst forundtes ham. Dette skete allerede i August Maaned. Elementarclassen blev saaledes fra den Tid til November uden Lærer. Den Udvalgte, som skal komme til November, er, som man kan vide, en tydskdannet Seminarist, som siges selv at have bekjendt, at han ikke kunde Dansk. Rygtet tilføier, at han skal have erklæret, ikke at ville modtage Kaldet i Hørup, uden paa det Vilkaar, at han til Foraaret bliver ansat ved den nye Skole, som skal bygges i Nottmark. Tiden vil vel vise os, hvorvidt dette har sin Rigtighed; men vi maae tilstaae, at det er en egen Maade at behandle Horups danske Skoledistrict paa først faae en god dansk Lærer skaffet bort, saa lade Skolen i lang Tid staae uden Lærer, derpaa give den en tydskoplært Lærer i Stedet for en dansk, og endelig, hvis Rygtet siger sandt, efter kort Tid atter give den en anden Lærer, som maaskee kan blive endnu meere tydsk end Hr. Petersen. Om de gode Fædre og Mødre i Horup kan trøste sig med det gamle latinske Ordsprog: varietas delectat (Forandring fornøier), vide vi ikke; men maaskee Børnene kunne finde saadant Væsen, mere morsømt.